
Gabriel Stănescu : 

1 . Epoca Luminilor a stabilit paradigma de gândire a epocii noastre bazată pe 
atotputernicia ştiinţei şi caducitatea religiei. Odată cu revoluţia ştiinţifică şi cu 
apariţia pozitivismului comtian credeţi că e necesară, ca alternativă, statuarea unei 
gândiri religioase în sensul intoarcerii omului contemporan la valorile morale şi 
spirituale primordiale? 

Florentin Smarandache: 

Luminismul, ca gândire raţională, a inclus protagonişti atât ateişti cât şi deisti, atât 
materialişti cât şi idealişti. Epoca Luminilor s-a debarasat de obscurantismul religios, 
dezvoltând ştiinţa şi răspândind cultura (făcând “lumină”), dând reprezentanţi de 
renume mondial: Voltaire, Montesquieu, J. J. Rousseau, Diderot (enciclopedist), 
Lessing, Herder, Schiller, Goethe, etc. 

Pozitivismul se limitează la faptele pozitive, confirmate de experienţă. Cunoaşterea 
este restricţionată la senzaţii şi trăiri. 

Neopozitivismul, înrudit cu pragmatismul şi operaţionismul, cuprinde ca variante : 
filozofia analitică, empirismul logic, şi pozitivismul logic. Eu aş pleda pentru logicile 
modeme, în expansiune actuală: intuitivă, paraconsistentă, modală, fuzzy, 
neutrosofică. 

Auguste Comte (1798-1857), fondator al pozitivismului dar şi unul din întemeietorii 
sociologiei ca ştiinţă separată, a cerut inlocuirea creştinismului printr-o religie a 
umanităţii. El prefera ordinea, ierarhia. Gândirea lui converge de la studiul teologic, 
trecând prin cel metafizic, spre raţionamentul ştiinţific (“Legea celor trei stadii ale 
dezvoltării progresiste a gândirii umane”). 

{Apropo, din curiozitate, există un current, numit “luminism” şi-n artă, referitor la 
efectele de lumină (de clar-obscur) în pictură, vezi de pildă Caravagio, pictor italian 
(1571-1610), care foloseşte în mod paradoxist contraste puternice de umbră şi lumină, 
de exemplu în scena “Cele şapte opere de binefacere” din 1607.} 

Privind religia, politicienii uzează de puterea şi influenţa ei în scopuri politice (de 
exemplu pentru câştigarea alegerilor). 

Sunt şi în ziua de astăzi reverenzi care folosesc religia pentru manipularea 
conştiinţelor, sau au transformat-o intr-un profit personal. Citez din memorie un 
fragment din jurnalul lui G. Stănescu: religia este un biznis, clericii reuşesc să stoarcă 
de la evlavioşi odată cu lacrimile şi banii necesari. 

Pentru a atrage tineretul la credinţă se folosesc diverse tertipuri: de pildă muzică rock 
cu texte despre. . . Dumnezeu! Sau documentare TV privind case bântuite de moroi, 
strigoi care însă dispar, bineînţeles!, după ce preotul le sfiinţeşte ! 

Deoarece am citit recent despre o religie, numită ciudad “scientologie” (!), înfiinţată 
de scriitorul de Science Fiction L. Ron Hubbard (1911-1986), în care spiritul (thetan), 




mintea, şi corpul convieţuiesc în annonie, dar meditând şi asupra seriei de cărţi 
pragmatice americane How to do... [Cum sa faci...] consider c-ar trebui statuarea unei 
gândiri religioase practice, precum psihologia practică şi filozofia practică. 



GS: 

2. Cum se explică faptul că , cu toate progresele incontestabile înregistrate de ştiinţă 
în secolul XX, omul a devenit mai nefericit decât strămoşul său din societăţile 
arhaice. 

FS: 

In ziua de azi omul este mai pretenţios, mai răsfăţat, mai nemulţumit. Concurenţa este 
mai aprinsă. 

Acum vreo zece ani scrisesem câteva distihuri paradoxiste pe această temă, iată-le: 

nefericire (1) 

fiecare tinde 
spre ceea ce nu poate 

nefericire (2) 

fiecare crede că este mai bine 
acolo unde nu este 

nefericire (3) 

fiecare consideră că ceea ce n-are 
este mai bun decât ce are 



GS: 

3. Care sunt deosebirile dintre experienţa religioasă şi cea ştiinţifică şi care sunt 
consecinţele acestor deosebiri în existenţa noastră cotidiană? 



FS: 

Dac-ar fi să-l citez doar pe filozoful şi poetul Lucretius (c. 98-55 i.C.) privind 
experienţa religioasă: 

tantum religio potuit suadere malorum (din lucrarea sa De natura rerum), religia a 
putut conduce omul să comită atâta rău - referitor la crimele/războaiele produse în 
numele credinţelor, care, din păcate, continuă. . . Titus Lucretius Carus opune morala 
epicuriană, bazată pe plăceri naturale şi necesare, credinţei în zei. 

Dar şi aserţiunea lui G. Ripley (1471) că ştiinţa este aqua vitae (apa vieţii). 

Confortul material îl avem datorită ştiinţei, liniştea sufletească o putem obţine prin 
meditaţie religioasă - aceasta-i deosebirea în existenţa noastră cotidiană: între trup şi 
spirit. 

Deşi contradictorii, noţiuni chiar disjuncte, experienţa religioasă şi cea ştiinţifică se 
intersectează: 




“Orice om, în teroare sau consolare, simte un sens al religiei”, afirma James 
Harrington. Aşadar, paradoxalmente, şi... ateii ! 

Iar Wemher von Braun : «Voi libera omul din lanţurile rămase, lanţurile gravitaţiei 
care-1 ţin legat de această planetă. Ii voi deschide porţile raiului. » ( !) 

GS : 

4. Cum interpretaţi aserţiunea lui Malraux potrivit căruia omul secolului XXI va fi 
religios sau nu va fi deloc? 



FS: 

Se-nţelege că omul secolului XXI va fi salvat prin religie. 

Dar nu trebuie să luăm butada scriitorului şi omului politic francez Andre Malraux, 
autorul criticelor «Vocile liniştii » [Les voix du silence, 1951], care-a trăit în sec. XX, 
ca pe-o dogmă, şi-mi permit să judec printr-o prismă a logicilor aplicate, 
contemporane. De exemplu, conform logicii neutrosofice, care-i o generalizare a 
logicii fuzzy a lui Zadeh (în mod special a logicii fuzzy intuiţionistice dezvoltată de 
Atanassov), o idee (mai ales din domeniul umanist) are un procent de adevăr, unul de 
fals, şi altul nedetenninat (nici adevărat nici fals, ci cumva neutru sau necunoscut). 
Aserţiunea lui Marlaux are un sâmbure de adevăr, dar şi un mare procent de falsitate 
(vezi, de pildă, mărirea dezinteresului comtemporan al europenilor occidentali faţă de 
credinţă - bisericile, catedralele, templele au devenit mai degrabă muzee pentru 
turişti!). Insă, aceste trei componente (adevăr, fals, neutru/nedeterminat) sunt într-o 
dinamică pennanentă, crescând sau descrescând şi menţinându-se ca într-o balanţă. 




